stanford-oval/wikipedia huggingface dataset:
Activision Blizzard

| Activision Blizzard, Inc>  |
| --- | --- |

 Activisionin pääkonttori Santa Monicassa
Yritysmuoto:  pörssiyhtiö
Osake:  NASDAQ: ATVI
ISIN:  US00507V1098
Perustettu:  2008 (Activision, Inc.:nä)
Toimitusjohtaja:  Bobby Kotick
Kotipaikka:   Santa Monica, Kalifornia
Toimiala:  videopeliteollisuus
Tuotteet:  videopelit
Liikevaihto:   6,489 miljardia USD (2019)
Liikevoitto:   1,607 miljardia USD (2019)
Nettotulos:   1,503 miljardia USD (2019)
Henkilöstö:  9 200 (2019)
Tytäryhtiöt:  Activision Blizzard Entertainment Major League Gaming King Activision Blizzard Studios
Omistaja:  Microsoft (2023-) Vivendi (2008–2013)
Kotisivu:  www.activisionblizzard.com
Infobox OKVirheellinen NIMI-arvo: 
Entinen logo, jota käytettiin vuoteen 2011 asti.
Activision Blizzard on Blizzard Entertainmentin entisen omistajan Vivendi Gamesin ja Activisionin yhdistymisestä seurannut holdingyhtiö. Yritys perustettiin 9. heinäkuuta 2008. Activision Blizzard ei julkaise pelejä nimellään, vaan käyttää Activisionia ja sen studioita pelien julkaisemiseen.
Yritys osti takaisin osakkeensa Vivendiltä vuonna 2013 jatkaakseen itsenäisenä yhtiönä. 
Syksyllä 2023 Microsoft osti yrityksen 68,7 miljardin US-dollarin kaupalla.
Yritysrakenne

Activision Blizzardiin kuuluu viisi liiketoimintayksikköä:
Activision Publishing, joka hoitaa videopelien kehittämisen, tuotannon ja videopelien jakelun tytäryhtiöistään.
Blizzard Entertainment, joka hoitaa Blizzardin videopelien kehittämisen, tuotannon ja jakelun.
King, joka hoitaa mobiilipelien kehittämisen ja jakelun.
Major League Gaming, joka järjestää elektronista urheilutoimintaa, kuten Overwatch Leagueta.
Activision Blizzard Studios, joka tuottaa elokuvia ja televisiosarjoja.
Tuotteet

Yhtiön tuotteita sen eri tytäryhtiöiden kautta ovat suositut videopelisarjat:
Call of Duty -sarja
Warcraft -sarja
StarCraft -sarja
World of Warcraft
Overwatch -sarja
Diablo -sarja
Hearthstone
Candy Crush Saga
Aiheesta muualla

Wikimedia Commonsissa on kuvia tai muita tiedostoja aiheesta .
Profiili MobyGamesissa (englanniksi)
Akça

| Akça |
| --- | --- |
Valtio:   Turkki
Maakunta:  Afyonkarahisarin maakunta
Kaupunki:  Dinar
Väkiluku (2020):  210
Infobox OKVirheellinen NIMI-arvo: 
Akça on kylä Turkissa Afyonkarahisarin maakunnassa Dinarin piirikunnassa. Vuonna 2020 alueen väkiluku oli 210.
Väkiluvun kehitys

| Vuosi | Väkiluku |
| --- | --- |
2007: 261
2008: 259
2009: 254
2010: 196
2011: 239
2012: 239
2013: 240
2014: 234
2015: 236
2016: 231
2017: 244
2018: 251
2019: 228
2020: 210
Akšan piiri

Akšan piiri Taka-Baikalian aluepiirin kartalla.
Akšan piiri (ven. Акшинский район, Akšinski raion) on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 7 400 neliökilometriä. Asukkaita on 11 700 henkeä (vuonna 2009).
Akšan piiri sijaitsee Taka-Baikalian eteläosassa. Pohjoisessa se rajoittuu Agan Burjatiaan kuuluvaan Duldurgan piiriin, idässä Ononin piiriin, kaakossa Mongoliaan, lounaassa Kyran ja luoteessa Uljotyn piireihin. Seudun halki virtaa Šilkan sivujoki Onon.
Piiriin kuuluu 12 maalaiskuntaa: Akša, Bytev, Kurulga, Mogoitui, Narasun, Novokurgatai, Oroi, Tohtor, Ubur-Tohtor, Ulatša, Ureisk ja Ust-Ilja. Hallinnollinen keskus on Akšan kylä. Asutuskeskuksia on yhteensä 15.
Akšasta on maantieyhteys aluepiirin pääkaupunkiin Tšitaan, jonne on matkaa 269 kilometriä.
Pääelinkeino on maatalous, joka tuottaa viljaa, perunaa, vihanneksia, maitoa, lihaa, munia ja villaa. Lisäksi on metsä- ja elintarviketeollisuutta.
Akšassa toimii kotiseutumuseo. Paikallislehtenä ilmestyy Selskaja nov. Nähtävyyksiin kuuluvat mm. Akšan linnoituksen jäänteet. Seudulla sijaitsee Akšan luonnonsuojelualue.
Aiheesta muualla

Akšan piiri Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
Akkolampi (Pieksämäki)

| Akkolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°16′09″N, 26°45′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Pyhäjärveen 
Järvinumero:  14.934.1.018
Mittaustietoja
Pinnankorkeus:  140,8 m  
Pituus:  760 m  
Leveys:  390 m  
Rantaviiva:  2,255 km  
Pinta-ala:  18,14 ha  
Saaria:  ei saaria 
 fiAkkolampi 
Akkolampi  on Etelä-Savossa Pieksämäellä  Pyhäjärven lähellä sijaitseva lampi.
Maantietoa

Lampi on 760 metriä pitkä, 390 metriä leveä, ja sen pinta-ala on 18,1 hehtaaria. Lammella ei ole kartan mukaan saaria.  Sen rantaviivan pituus on 2,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Nykälänjoen–Naarajoen alueeseen (14.934) se kuuluu. Lammen vedenpinnan korkeus on 140,8 metriä mpy.
Guilty

| ”Guilty” The Rasmus |
| --- | --- | --- |

Singlen tiedot
 Albumilta: Dead Letters
 Julkaistu: elokuu 2004
 Tuottaja(t): Mikael Nord Andersson ja Martin Hansen
 Tyylilaji: alternative rock
 Kesto: 07.51
 Levy-yhtiö: Playground Music
The Rasmuksen muut singlet
| ”Funeral Song (The Resurrection)” 2004 | ”Guilty” 2004 | ”No Fear” 2005 |
Guilty on suomalaisen rockyhtye The Rasmuksen single. Se on viides ja viimeinen yhtyeen Dead Letters -albumilta julkaistu single. Suomen virallisella singlelistalla se oli korkeimmillaan toisella sijalla. Kappale nauhoitettiin Nord Studiosilla Tukholmassa, kuten koko albumi, ja sen tuottivat Mikael Nord Andersson ja Martin Hansen. Singleä varten kappaleesta tehtiin uusi miksaus. Clif Norrell miksasi Guiltyn Scream Studiosilla Studio Cityssä, Los Angelesissa, Kaliforniassa. Singlen bonuskappaleen, lontoolaista XFM Radiota varten tehdyn version "First Day of My Lifestä", miksasi Jouni Paju ja sen tuotti yhtye itse.
Guiltystä tehdyn videon ohjasi Nathan Cox ja se kuvattiin Los Angelesissä. Siinä näytetään yhtyeen lisäksi valokuvia, jotka muuttuvat vääristetyiksi. Singlen kansikuva on otettu videon yhteydessä lavasteista.
Kappaleet

Guilty (new mix) (3'41)
First Day of My Life (live radio session) (4'10)
Guilty - The Video
Grönlannin parlamenttivaalit

Grönlannin parlamenttivaalit on neljän vuoden välein järjestettävä tapahtuma, jossa valitaan 31 edustajaa Grönlannin parlamenttiin. Edelliset parlamenttivaalit Grönlannissa järjestettiin vuonna 2014 ja niissä suurimmaksi puolueeksi nousi Síumut, kun edellisen kerran se oli ollut Inuit Ataqatigiit. Seuraavat parlamenttivaalit Grönlannissa järjestetään vuonna 2018. Grönlantiin palaavilla opiskelijoilla ei ole oikeutta äänestää puolen vuoden sisällä Grönlantiin paluusta.
Alburnus

| Alburnus |
| --- | --- |
 Salakka (Alburnus alburnus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Leuciscidae
Alaheimo::  Särjet Leuciscinae
Suku::  Alburnus  Rafinesque, 1820
Katso myös
   Alburnus Wikispeciesissä   Alburnus Commonsissa 
Infobox OKNimi-testi OK: 
Alburnus on särkien heimoon (Leuciscidae) kuuluva kalasuku, jonka levinneisyys on Euroopassa ja Länsi-Aasiassa. Alburnus-suvun kalat ovat salakoita.
Lajit

Sukuun kuuluu 42 lajia.
Alburnus adanensis Battalgazi, 1944
Alburnus akili Battalgil, 1942
Alburnus albidus Costa, 1838 – Italiansalakka
Alburnus alburnus Linnaeus, 1758 – Salakka
Alburnus arborella Bonaparte, 1841 – Padaniansalakka
Alburnus atropatenae Berg, 1925
Alburnus attalus Özuluğ? & Freyhof, 2007
Alburnus baliki Bogutskaya, Küçük & Ünlü, 2000
Alburnus battalgilae Özuluğ? & Freyhof, 2007
Alburnus belvica Karaman, 1924 – Prespansalakka
Alburnus caeruleus Heckel, 1843
Alburnus carinatus Battalgil, 1941
Alburnus chalcoides Güldenstädt, 1772 – Kaspiansalakka
Alburnus danubicus Antipa, 1909
Alburnus demiri Özuluğ & Freyhof, 2008
Alburnus derjugini Berg, 1923
Alburnus doriae De Filippi, 1865
Alburnus escherichii Steindachner, 1897
Alburnus filippii Kessler, 1877
Alburnus heckeli Battalgil, 1943
Alburnus hohenackeri Kessler, 1877 – Kumansalakka
Alburnus istanbulensis Battalgil, 1941 – Marmaransalakka
Alburnus leobergi Freyhof & Kottelat, 2007 – Asovansalakka
Alburnus macedonicus Karaman, 1928 – Doiraninsalakka
Alburnus mandrensis Drensky, 1943 – Mandransalakka
Alburnus mento Heckel, 1837 – Alppisalakka
Alburnus mentoides Kessler, 1859 – Kriminsalakka
Alburnus mossulensis Heckel, 1843
Alburnus nasreddini Battalgil, 1943
Alburnus neretvae Buj, Šanda & Perea, 2010 – Neretvansalakka
Alburnus nicaeensis Battalgil, 1941
Alburnus orontis Sauvage, 1882
Alburnus qalilus Krupp, 1992
Alburnus sarmaticus Freyhof & Kottelat, 2007 – Sarmatiansalakka
Alburnus schischkovi Drensky, 1943 – Velekansalakka
Alburnus scoranza Heckel & Kner, 1858 – Skutarinsalakka
Alburnus sellal Heckel, 1843
Alburnus tarichi Güldenstädt, 1814
Alburnus thessalicus Stephanidis, 1950 – Thessaliansalakka
Alburnus vistonicus Freyhof & Kottelat, 2007 – Vistonisinsalakka
Alburnus volviticus Freyhof & Kottelat, 2007 – Volvinsalakka
Alburnus zagrosensis Coad, 2009
Akkolampi (Mikkeli, Sopenkylä)

| Akkolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°23′04″N, 27°09′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Suurjärveen 
Järvinumero:  14.972.1.061
Mittaustietoja
Pinnankorkeus:  98,1 m  
Pituus:  380 m  
Leveys:  180 m  
Rantaviiva:  0,96 km  
Pinta-ala:  4,606 ha  
Saaria:  ei saaria 
 fiAkkolampi 
Akkolampi  on Etelä-Savossa Mikkelissä  Sopenkylän lähellä sijaitseva lampi.
Maantietoa

Lampi on 380 metriä pitkä, 180 metriä leveä, ja sen pinta-ala on 4,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 98,1 metriä mpy.
Akžaiyk

| Akžaiyk |
| --- | --- |

Koko nimi:  Akžaiyk
Perustettu:  1976
Entiset nimet:  Oral (1976-78) Geolog (1978-87) Uralets (1987-94) Kazakhgaz (1994-99) Orda (1999-2001) Karachaganak (2001-02) Akzhaiyk (2002-)
Kaupunki:  Oral (Uralsk), Kazakstan
Kenttä:  Yunost
– kapasiteetti:  3 200
Värit:           
Sarja:  Venäjän jääpallon mestaruussarja
Akžaiyk (ven. Акжайык) on jääpalloseura Oralin kaupungista Kazakstanista. Se pelaa Venäjän jääpallon toiseksi korkeimmalla sarjatasolla mestaruussarjassa.
Venäjän liigassa Akžaiyk ei ole koskaan pelannut, eikä myöskään Neuvostoliiton pääsarjassa. Parhaana kazakstanilaisseurana seura on ollut myös jääpallon maailmancupissa vuonna 1997, mutta kehnolla menestyksellä. Tuolloin seura käytti nimeä Kazakhgaz.
Akžaiyk on seuran historian seitsemäs nimi. Seura on perustettu vuonna 1976 nimellä Oral, vuonna 1978 nimeksi tuli Geolog, vuonna 1986 Uralets, vuonna 1993 Kazakhgaz, vuonna 1998 Orda, vuonna 2001 Karachaganak, ja vuodesta 2002 seura on ollut Akzhaiyk.
Aiheesta muualla

Virallinen sivu
ibdb.bandysidan.nu - Akzhaiyk (Oral/Uralsk)
Geolog-joukkue Krasnoturinskissa marraskuussa 1984 (kuva)
Air Indian lento 182

| Air Indian lento 182 |
| --- | --- |
 Air Indian Boeing 747-237B kuvattuna 13 päivää ennen tuhoutumistaan.
Yhteenveto
Päivämäärä:  23. kesäkuuta 1985
Onnettomuustyyppi:  terrori-isku
Tapahtumapaikka:  Atlantin valtamerellä noin 200 kilometriä Irlannin rannikosta lounaaseen.
Lähtöpaikka:  Toronton Pearsonin kansainvälinen lentoasema, Toronto, Kanada
Välilaskupaikka:  Montréal-Mirabelin kansainvälinen lentoasema
Määränpää:  Saharin kansainvälinen lentoasema, Bombay, Intia
Kuolleita:  329
Eloonjääneitä:  0
Lentokone
Konetyyppi:  Boeing 747-237B
Lentoyhtiö:  Air India
Rekisteritunnus:  VT-EFO
Matkustajia:  307
Miehistöä:  22
Air Indian lento 182 oli Air Indian liikennöimä reittilento Torontosta Montrealin ja Lontoon kautta Delhiin ja Bombayhin 23. kesäkuuta 1985. Lennolla käytetty Boeing 747-237B -matkustajalentokone tuhoutui terrori-iskussa Irlannin ilmatilassa pommin räjähdettyä koneen lastiruumassa. Iskussa kuoli 329 ihmistä, joista 268 oli Kanadan kansalaisia. Isku on Kanadan historian pahin joukkomurha, ja se oli maailman tuhoisin lentokoneeseen tehty terrori-isku ennen syyskuun 11. iskuja 2001.
Taustaa

Iskun pääepäillyt olivat Kanadassa asuneita sikhien äärijärjestö Babbar Khalsan jäseniä, jotka halusivat kostaa sen, että Intian armeija oli edellisvuonna hyökännyt sikhien Kultaiseen temppeliin Amritsarissa. Operaatiossa temppeli vallattiin militanttien sikhien johtajalta ja hänen kannattajiltaan. Intian hallituksen antaman tiedonannon mukaan operaatiossa kuoli 492 siviiliä. Neljän kuukauden kuluttua Intian pääministerin Indira Gandhin sikhiläiset henkivartijat murhasivat hänet. Murhan jälkeen seurasi levottomuuksia, joissa tapettiin noin 8 000 sikhiä.
Toinen pommi

55 minuuttia ennen Air Indian koneen tuhoutumista räjähti Naritan kansainvälisellä lentoasemalla (tuolloin nimellä Tokion uusi kansainvälinen lentoasema) pommi, joka surmasi kaksi japanilaista lentokentän työntekijää ja haavoitti neljää muuta. Pommin uskotaan olleen Babbar Khalsan asettama, ja sen kohteena oli Air Indian lento Tokiosta Bangkokiin, mutta pommi räjähti ennen lentoa, koska terroristit eivät mahdollisesti olleet ottaneet huomioon, että Japanissa ei noudatettu kesäaikaa kuten Kanadassa. Kone, jonka mukana pommi saapui Tokioon, oli lastattu Vancouverissa.
Lento

Lento 182 oli reittilento Torontosta Montrealin kautta Lontooseen ja sieltä edelleen Bombayhin (nyk. Mumbai). Koneesta joutui Montrealissa Kanadan viranomaisten tarkastettavaksi, mutta lento lähti Lontooseen aikataulussa. Lento otti yhteyden Heathrow’n lentoaseman lennonjohtoon. Kone räjähti kuitenkin täysin yllättäen 45 minuutin päässä lentoasemalta, eikä koneesta annettu mitään varoitusta tai hätäviestiä ennen onnettomuutta. Lento katosi lennonjohdon tutkasta, jolloin paikalle lähetettiin pelastushenkilöstö. Eloonjääneitä ei löytynyt.
Tutkinta ja oikeudenkäynti

Terrori-iskua seurannut tutkinta ja oikeudenkäynti kesti lähes 20 vuotta. Teosta tuomittiin yksi henkilö, Kanadan kansalainen Inderjit Singh Reyat, joka sai 15 vuoden vankeustuomion. Hänen lisäkseen seitsemää henkilöä epäiltiin yhteydestä terrori-iskuun, mutta he joko kuolivat ennen tutkinnan valmistumista tai heidät vapautettiin syytteistä.
Vuonna 1995 Kanadassa asunut sanomalehden kustantaja Tara Singh Hayer kertoi olleensa paikalla, kun yksi epäillyistä tunnusti osallisuutensa tekoon. Hayer murhattiin kotinsa edustalle Surreyssä kolme vuotta myöhemmin. Hän on ainoa toimittaja, joka on murhattu Kanadassa työnsä takia.
Aiheesta muualla

Kuvia tai muita tiedostoja aiheesta Air Indian lento 182 Wikimedia Commonsissa
Gouré (departementti)

Gouré on departementti Nigerin Zinderin alueella. Sen pinta-ala on 95 182 neliökilometriä. Asukkaita on 309 000 henkeä (vuonna 2010, arvio).
Departementin hallinnollinen keskus on Gourén kaupunki. Sen lisäksi siihen kuuluvat Alakossin, Bounén, Gamoun, Guidiguirin, Kellén ja Teskerin maalaiskunnat.
Galil ACE

| Galil ACE |
| --- | --- |

Tyyppi:  kivääri  rynnäkkökivääri
Valmistaja:  Israel Weapon Industries
Valmistusmaa:   Israel
Valmistusvuodet:  2008–
Tekniset tiedot
Kaliiperi(t):  5,56×45 mm  7,62×39 mm  7,62×51 mm
Aseen pituus:  650 – 963 mm (tukki taitettu)  730 – 1055 mm (tukkia ei taitettu)
Piipun pituus:  216 – 511 mm
Paino (tyhjänä):  3,0 – 3,8 kg
Kapasiteetti:  yleisimmin 25, 30 tai 35 patruunaa
Ammuksen lähtönopeus:  600 – 915 m/s
Tehokas kantama:  300 – 500 m
Tulinopeus (laukausta/min):  620 – 880
Galil ACE  on Israel Weapon Industriesin valmistama sarja kiväärejä ja rynnäkkökiväärejä. Galil ACE suunniteltiin alkuperäisen Galil-rynnäkkökiväärin pohjalta. Aseesta valmistetaan useita eri malleja eri kaliipereilla.
Galil ACE on otettu sotilaskäyttöön monessa maassa, esimerkiksi Chilessä, Vietnamissa ja Filippiineillä. Asetta myös valmistetaan Israelin lisäksi lisenssillä Kolumbiassa, Chilessä, Ukrainassa ja Vietnamissa.
Aiheesta muualla

Kuvia tai muita tiedostoja aiheesta Galil ACE Wikimedia Commonsissa
2. marraskuuta

2. marraskuuta on gregoriaanisen kalenterin mukaan vuoden 306. päivä (307. päivä karkausvuonna). Vuodesta on jäljellä 59 päivää.
Nimipäivät

suomalainen kalenteri: Topi, Topias
suomenruotsalainen kalenteri: Tobias
ortodoksinen kalenteri: Ahto, Ohto
pohjoissaamenkielinen kalenteri: Tobejas
vanhemmissa kalentereissa: Nehemias
Tapahtumia

676 – Donus valittiin paaviksi.
743 – Konstantin V valloitti Konstantinopolin ja syöksi Artabasduksen Bysantin vallasta.
1868 – Aikavyöhyke: Uusi-Seelanti otti (luultavasti) ensimmäisenä valtiona käyttöön valtakunnallisen standardiajan.
1882 – Tulipalo Oulussa tuhosi ison osan kaupungin keskustaa.
1889 – Pohjois- ja Etelä-Dakota hyväksyttiin Yhdysvaltain 39:nneksi ja 40:nneksi osavaltioiksi.
1917 – Sionismi: Balfourin julistus ilmoitti brittien tukevan juutalaisia siirtokuntia Palestiinassa.
1920 – Pittsburghiläinen KDKA-radioasema aloitti ensimmäisenä kaupallisena radioasemana lähetyksensä ilmoittamalla tuoreet Yhdysvaltain presidentinvaalin tulokset.
1921 – Tähtitieteellisen yhdistyksen Ursan perustamiskokous.
1930 – Haile Selassie kruunattiin Etiopian keisariksi.
1938 – Saksan ja Italian sanelema Wienin ensimmäinen välitystuomio Tšekkoslovakian ja Unkarin välillä.
1935 – Lauantain toivotut levyt -radio-ohjelma lähetettiin ensimmäisen kerran.
1947 – Ilmailu: Lentokonesuunnittelija Howard Hughes lähti Kaliforniassa Spruce Goosen kahdeksan minuuttia kestäneelle neitsytlennolle. Spruce Goose oli kaikkien aikojen suurin kiinteäsiipinen lentokone.
1948 – Harry S. Truman voitti ennakko-odotusten vastaisesti Thomas Deweyn Yhdysvaltain presidentinvaaleissa.
1957 – Laika-koirasta tuli ensimmäinen elävä olento avaruudessa, kun Sputnik 2 lähetettiin maata kiertävälle radalle.
1959 – Jääkiekko: saatuaan kiekosta osuman kasvoihinsa Montreal Canadiensin maalivahti Jacques Plante palasi takaisin peliin käyttäen suojaavaa maskia ensimmäistä kertaa ammattilaisjääkiekossa.
1960 – Penguin Books julistettiin syyttömäksi siveettömyyteen Lady Chatterleyn rakastajasta käydyssä oikeudenkäynnissä.
1963 – Etelä-Vietnamin presidentti Ngô Đình Diệm surmattiin sotilasvallankaappauksessa.
1964 – Saudi-Arabian kuningas Saud syrjäytettiin hallitsijaperheen tekemässä vallankaappauksessa. Velipuoli Faisalista tuli uusi kuningas.
1966 – Yhdysvalloissa astui voimaan Cuban Adjustment Act, mikä salli 123 000 kuubalaisen hakevan pysyvää oleskelulupaa Yhdysvalloista.
1967 – Vietnamin sota: Yhdysvaltain presidentti Lyndon Johnson piti salaisen kokouksen kansakunnan arvostetuimpien johtajien kanssa (The Wise Men) ja kysyi heiltä neuvoa siihen, miten kansalaiset saataisiin tukemaan sotaponnistuksia. He suosittelivat, että kansalaisille tulisi antaa optimistisempi kuva sodan kulusta.
1976 – Jimmy Carter voitti Gerald Fordin, virkaatekevän Yhdysvaltain presidentin, ensimmäisenä etelävaltioista tulleena presidenttiehdokkaana sitten Yhdysvaltojen sisällissodan.
1988 – Robert Tappan Morrisin kirjoittama mato-ohjelma lamautti Internetin.
1994 – Eduskunnan täysistunnossa alkoi ns. jarrutuskeskustelu hallituksen esityksestä Suomen liittymiseksi Euroopan unioniin.
2000 – Ensimmäinen miehistö saapui kansainväliselle avaruusasemalle.
2004 – Yhdysvaltain presidentinvaalit käytiin senaattori John Kerryn ja presidentti George W. Bushin välillä.
Kuolleita

1887 – Jenny Lind, ruotsalainen oopperalaulaja, ”Ruotsin satakieli” (s. 1820)
1950 – George Bernard Shaw, vuoden 1925 Nobelin kirjallisuuspalkinnon saanut irlantilainen näytelmäkirjailija (s. 1856)
1963 – Ngô Đình Diệm, Etelä-Vietnamin presidentti (s. 1901)
1966 – Peter Debye, vuoden 1936 Nobelin kemianpalkinnon saanut alankomaalainen kemisti (s. 1884)
1966 – Pirkko Raitio, suomalainen näyttelijä (s. 1882)
1969 – Kalervo Kallio, suomalainen kuvanveistäjä (s. 1909)
1970 – Pierre Veyron, ranskalainen kilpa-ajaja (s. 1903)
1975 – Pier Paolo Pasolini, italialainen elokuvaohjaaja (s. 1922)
1986 – Paul Frees, yhdysvaltalainen ääninäyttelijä, lauluntekijä ja säveltäjä (s. 1920)
1996 – Eva Cassidy, yhdysvaltalainen laulaja (s. 1963)
2004 – Zayed bin Sultan al-Nahyan, Yhdistyneiden Arabiemiraattien perustaja ja presidentti (s. 1918)
2004 – Theo van Gogh, alankomaalainen elokuvaohjaaja (murhattiin) (s. 1957)
2005 – Mauno Koski, suomalainen suomen kielen ja kirjallisuuden professori (s. 1930)
2007 – Witold Kiełtyka, puolalainen death metal -muusikko (s. 1984)
2012 – Milt Campbell, yhdysvaltalainen kymmenottelija ja olympiavoittaja (s. 1933)
2012 – Emilio Homps, argentiinalainen kilpapurjehtija ja olympiamitalisti (s. 1914)
2012 – Hans Lindgren, ruotsalainen näyttelijä, käsikirjoittaja ja elokuvatuottaja (s. 1932)
2012 – Johan Reuter, suomalainen biologi ja professori (s. 1929)
2014 – Sauvo Puhtila (”Saukki”), suomalainen sanoittaja, säveltäjä ja radiotoimittaja (s. 1928)
2016 – Oleg Popov, venäläinen sirkustaiteilija ja klovni (s. 1930)
2018 – Roy Hargrove, yhdysvaltalainen jazztrumpetisti (s. 1969)
2018 – Maulana Sami-ul-Haq, pakistanilainen uskonnollinen johtaja (s. 1936)
2018 – Kyösti Romppanen, suomalainen valokuvaaja ja kajakkimeloja (s. 1938)
2019 – Bogaletch Gebre, etiopialainen ihmisoikeusaktivisti (s. 1953)
2019 – Phillip Johnson, yhdysvaltalainen oikeustieteen professori, kirjailija ja älykkään suunnittelun liikkeen alkuunpanija (s. 1940)
2019 – Marie Laforêt, ranskalainen laulaja ja näyttelijä (s. 1939)
2020 – T. N. Krishnan, intialainen karnaattisen musiikin viulisti (s. 1928)
2020 – Asko Rautioaho, suomalainen urkuri, urkujen suunnittelija, tutkija ja musiikkikirjailija (s. 1936)
2022 – Ela Bhatt, intialainen kansalaisaktivsti (s. 1933)
2022 – Jorma Kalela, suomalainen historiantutkija ja professori (s. 1940)
2022 – Atilio Stampone, argentiinalainen pianisti ja säveltäjä (s. 1926)
2023 – Kaia Iva, virolainen poliitikko ja ministeri (s. 1964)
2023 – Juri Temirkanov, venäläinen kapellimestari (s. 1938)
Juhlapäiviä

Meksiko ja Yhdysvallat: Kuolleiden päivä (espanjaksi El Día de los Muertos), meksikolaisten ja meksikonamerikkalaisten kuolleiden juhla.
Katolinen kirkko: Kaikkien uskovien vainajien muistopäivä.
Muinainen Latvia: Dveselu Diena ("sielujen päivä"), tunnettiin myös nimellä Visu Sveto Diena ("kokonaan pyhä päivä"). Perheet (sekä elävät että kuolleet perheenjäsenet) kokoontuivat illalla polttohautauspaikoille viettääkseen elämän jatkumisen muistojuhlaa.
Rastafari: Haile Selassien kruunajaisjuhla.
Suomi ja Ruotsi: Pyhäinpäivä päivän osuessa lauantaille.
Gulbarga

| Gulbarga (ಗುಲ್ಬರ್ಗ) |
| --- | --- |

 Gulbarga
 Koordinaatit: 17°20′N, 76°50′E 
Valtio:  Intia
Osavaltio:  Karnataka
Väkiluku (2011):  532 031
 
 kalaburagi.nic.in/en/ 
Infobox OKVirheellinen NIMI-arvo: 
Gulbarga (kannadaksi ಗುಲಬರ್ಗಾ, urduksi ‏ گلبرگہ‎) on kaupunki Karnatakan osavaltiossa Intiassa. Kaupungissa asui vuoden 2011 väestönlaskennan mukaan 532 031 asukasta Gulbarga sijaitsee osavaltion pääkaupungista Bangaloresta noin 600 kilometriä pohjoiseen. Kaupungissa toimii kaksi yliopistoa, Gulbargan yliopisto ja Central University of Karnataka.
Aiheesta muualla

Kuvia tai muita tiedostoja aiheesta Gulbarga Wikimedia Commonsissa